એક રેડિયો જોકી તરીકે સામાજિક નિસબત ધરાવનાર ધ્વનિત ગુજરાત વિધાનસભા ચૂંટણી 2012 માટે ભારતના ચૂંટણીપંચ માટે રાજ્ય પ્રતિનિધિ રહ્યાં હતાં. લોકસભા ચૂંટણી 2014 માટે રેડિયો એમ્બેસેડર પણ રહ્યાં હતાં. ગુજરાતના દેશવિદેશમાં જાણીતા એ વૈષ્ણવજન તો તેને રે કહીએ, જે પીડ પરાઇ જાણે રે..ના આધારે ધ્વનિતે મતદાતાઓને વોટિંગની અપીલ કરતાં ગરવો ગુજરાતી તેને રે કહીએ જે મતના મૂલ્યને જાણે રે.. એ સમયના એખ ગીત પરથી તેમણે ‘કસમ રૅપ સોંગ’ની રચના કરી હતી, જે યુવાનોને મતદાન કરવા માટે પ્રતિજ્ઞા લેતાં કર્યાં હતાં. ઘણી કોલેજો અને અન્ય શૈક્ષણિક સંસ્થાઓમાં તેમ જ મતદાન જાગૃતિ કાર્યક્રમો માટેના વિવિધ સામાજિક સંગઠનોની મુલાકાત દ્વારા પણ વોટિંગને પ્રોત્સાહન આપતી પ્રવૃત્તિઓ કરી હતી. મતદાનના અધિકાર વિશે લોકોને વાકેફ કરવા માટે વિવિધ સામાજિક કાર્યો, રેલીઓ અને અન્ય ઇવેન્ટ્સમાં ભાગ લઇ કેવી રીતે ઇવીએમનો ઉપયોગ કરવો તે શીખવ્યું હતું. ધ્વનિતે મતદાર જાગરુકતા માટે વિડિઓ બનાવ્યાં હતાં જે સોશિઅલ મીડિયા નેટવર્ક પર લોકપ્રિય બન્યાં હતાં. શહેરના એક જાણીતા RJ તરીકે ધ્વનિતની સોશિઅલ મીડિયા પર મજબૂત હાજરી નોંધાઇ હતી, તો અખબારી કૉલમનો ઉપયોગ પણ મહત્તમ લોકો સુધી પહોંચવા માટે કર્યો.